20. 10. 1999 De Europæiske Fællesskabers Tidende L 270/9 KOMMISSIONENS FORORDNING (EF) Nr. 2217/1999 af 19. oktober 1999 om genindførelse af opkrævning af normal told på visse fladvalsede produkter, af jern og ulegeret stål, med oprindelse i Den Tidligere Jugoslaviske Republik Makedonien, for hvilke der er indført et toldloft ved forordning (EF) nr. 273/98 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 77/98 af 9. januar 1998 om visse procedurer for anvendelse af samarbejds- aftalen mellem Det Europæiske Fællesskab og Den Tidligere Jugoslaviske Republik Makedonien (!), særlig artikel 3, stk. 1, og ud fra følgende betragtninger: (1) — Artikel 2 i Kommissionens forordning (EF) nr. 273/98 af 2. februar 1998 om åbning og forvaltning af fælles- skabstoldkontingenter og -lofter og indførelse af et fællesskabstilsyn af referencemængder for en række varer med oprindelse i Den Tidligere Jugoslaviske Republik Makedonien (?) fastsætter, at varer, som er opført i bilag B, skal fritages for told inden for rammerne af toldlofter; (2) artikel 3, stk. 1, i forordning (EF) nr. 77/98 fastsætter, at Kommissionen, så snart et toldloft er nået, kan udstede en forordning om genindførelse, indtil udgangen af kalenderåret, af den told, der gælder for tredjelande ved indførsel af de pågældende varer; (3) fællesskabstilsyn, som er fastsat ved artikel 2, stk. 3 i forordning (EF) nr. 273/98 har vist, at præferenceind- førsler af varer inden for toldlofterne med løbenummer 25.0210 og 25.0230 har nået disse toldlofter; (4) — situationen er til alvorlig skade for Fællesskabets marked og nødvendiggør en genindførelse af opkrævningen af normal told; (5) — opkrævningen af normal told for disse varer bør derfor genindføres — UDSTEDT FØLGENDE FORORDNING: Artikel 1 For indførsel til Fællesskabet af de i bilaget anførte varer med oprindelse i Den Tidligere Jugoslaviske Republik Makedonien, for hvilke et toldloft har været åbnet ved forordning (EF) nr. 273/98, genindføres opkrævningen af normal told fra den 23. oktober og indtil den 31. december 1999. Artikel 2 Denne forordning træder i kraft på tredjedagen efter offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. oktober 1999. På Kommissionens vegne Frederik BOLKESTEIN Medlem af Kommissionen